Danske Bank har åbnet for Apple Pay

Som den sidste af de store banker har Danske Bank i dag åbnet for brug af Apple Pay. Det betyder, at bankens kunder i dag kan tilmelde sine kort til Apples betalingsløsning, der gør det muligt at betale trådløst via eksempelvis iPhone og Apple Watch.

Du kan bruge Apple Pay i alle butikker over hele verden, der accepterer kontaktløse Mastercard eller Visakort. Du kan også bruge Apple Pay i webshops og apps, hvis de har en aftale om betaling med Apple Pay.

Danske Bank har oprettet en side med instruktioner om, hvordan man tilmelder sig Apple Pay – siden kan ses her.

Danske Bank har åbnet for Apple Pay